b'\n_START_ARTICLE_\nSlepi bratec\n_START_SECTION_\nPovzetek pravljice\n_START_PARAGRAPH_\nGovori o treh bratih, ki jim je umrla mati in jih zapustila same, zato so morali iti po svetu, vsak z eno poga\xc4\x8do v roki. Najmlaj\xc5\xa1i sin je dobil materin blagoslov, kar sta mu hudobna brata zavidala in ga hotela pustiti samega v gozdu. To jima je uspelo zaradi bratove lakote, saj sta mu rekla, da mu bosta dala ko\xc5\xa1\xc4\x8dek poga\xc4\x8de, \xc4\x8de si bo iztaknil oko. Ko to stori, mu \xc5\xa1e vedno no\xc4\x8deta dati jesti, in mu pravita naj si iztakne \xc5\xa1e drugo oko. Ker je bil hudo la\xc4\x8den je to storil in tako res dobil ko\xc5\xa1\xc4\x8dek poga\xc4\x8de, vendar je postal slep. Zve\xc4\x8der pa je de\xc4\x8dek sli\xc5\xa1al vrane, ko so govorile, da bi rade de\xc4\x8dku povedale, naj si zmo\xc4\x8di o\xc4\x8di z roso. De\xc4\x8dek to stori in zopet spregleda. Zato je vzel stekleni\xc4\x8dko in vanjo nabral roso, da bo tako pomagal tudi drugim slepim sirotam. Tako je pomagal slepi mi\xc5\xa1i, \xc4\x8debeli in slepemu zajcu, oni pa so mu obljubili pomo\xc4\x8d, ko jo bo potreboval. Ko so de\xc4\x8dka, ki je delal kot hlapec v gradu, obto\xc5\xbeili kraje, so mu nalo\xc5\xbeili tri te\xc5\xbeka dela. Bil je \xc5\xbealosten, saj ni vedel kako jih bo opravil, zato so mu v pomo\xc4\x8d prisko\xc4\x8dile mi\xc5\xa1, \xc4\x8debela in zajec. Ko je grof videl opravljena dela, mu je na koncu ponudil h\xc4\x8derko za \xc5\xbeeno in \xc5\xa1e isti dan priredil veliko gostijo.'